cyanic-selkie/wikianc huggingface dataset:
Ein Shemer
Historie
Frå 1940-åra og frametter kom fleire immigrantar til kibbutzen, somme frå Egypt og Balkan. Andre kom frå Unge Aliya-organisasjonen frå Europa etter Holocaust og innfødde israelarar slo seg òg ned på staden.
The Legend of Zelda: Breath of the Wild
Æresprisar
Etter utgjevinga har Breath of the Wild vunne fleire prisar ved The Game Awards 2017, mellom anna for årets spel og beste action-eventyrspel, og var nominert til beste musikk og beste lyddesign. Under 21st Annual D.I.C.E. Awards i 2018 vann det prisen for årets spel i tillegg til andre prisar.
Kulturell innverknad
Kort tid etter utgjevinga av Breath of the Wild diskuterte journalistar og personar frå dataspelindustrien om korleis det ville påverka framtidige spel med open verd og Zelda-serien. Benjamin Plich, designar av Assassin's Creed: Unity og For Honor, sa at han trudde utviklarar ville henta inspirasjon frå fokuset på eksperimentell speling, og PC Gamer skreiv at spelet «[sette] ein standard resten av sjangeren burde leva etter.»
I åra etter utgjevinga har fleire spel og utviklarar sitert Breath of the Wild som ein inspirasjon. Desse inkluderer Genshin Impact, Ghost of Tsushima, Immortals: Fenyx Rising, Telling Lies og Halo Infinite. Likskapar har også vorte noterte mellom Breath of the Wild og andre open verd-titlar sidan lanseringa, inkludert Pokémon Legends: Arceus, Sonic Frontiers og Horizon Forbidden West. Ifølgje Digital Trends, har Breath of the Wild vorte eit populært samanlikningspunkt for spel med opne verder, som «nærmar seg «It's the Dark Souls of...» nivåar av klisjé.»
Suksessen til spelet vekte auka interesse for Wii U-emulatoren Cemu, ettersom Cemu-utviklarane raskt oppdaterte programvara til å køyra spelet med ein jamn biletfrekvens berre nokre veker etter lanseringa.
Bob Marley
Sjukdom og død
I 1983 kom den siste studioplata til Bob Marley ut posthumt, Confrontation. Denne inneheld den kanskje aller best kjende songen hans, «Buffalo Soldier». Det er skrive fleire biografiar om han, m.a. Bob Marley: An Intimate Portrait by His Mother (1996) av Cedella Booker og No Woman No Cry: My Life With Bob Marley (2004) av Rita Marley.
The Legend of Zelda: Breath of the Wild
Kulturell innverknad
I september 2020 annonserte Nintendo Hyrule Warriors: Age of Calamity, eit hack and slash-spel i stil med Dynasty Warriors-serien, etter Hyrule Warriors frå 2014. Age of Calamity er ein «spin-off» av Breath of the Wild, med historia sett til 100 år tidlegare. Spelet vart utgjeve 20. november 2020 til Nintendo Switch.
Oppfølgjar
Ein oppfølgjar til Breath of the Wild vart annonsert under E3 2019. Oppfølgjaren vart unnfanga då ein planlagde det nestlastbare innhaldet til Breath of the Wild; utviklarane kom opp med fleire idéar, derav nokre kunne ikkje implementerast på grunn av tekniske avgrensingar. Dei sette seg då føre å bruka desse idéane i eit nytt spel. Ifølgje Aonuma vil oppfølgjaren byggja på verda i originalen, med ei ny historie og nye spelelement, og er delvis inspirert av Red Dead Redemption 2. Fujibayashi vil halda fram i rolla som kreativt ansvarleg. Under E3 2021 var spelet annonsert til å koma ut i 2022, men i mars 2022 vart det utsett til våren 2023. Undertittelen på oppfølgjaren, Tears of the Kingdom, vart avduka i september 2022 saman med endeleg utgjevingsdato den 12. mai 2023.
Qaabrîne
Qaabrîne (òg kalla Qa‘brīn) er ein landsby i Akkar distrikt i Nord guvernement i Libanon.
Solomon's Seal
Solomon's Seal var eit album frå 1972 av det britiske folkrockbandet Pentangle: Terry Cox, Bert Jansch, Jacqui McShee, John Renbourn og Danny Thompson. Det var det siste albumet deira med den originale Pentangle-besetninga, før bandet vart oppløyst i 1973. Jacqui McShee har sagt at det er hennar favorittalbum av bandet.
Solomon's Seal vart spelt inn i Sound Techniques studio, London, mellom februar og mars 1972. Kontrakten til Pentangle med Transatlantic hadde gått ut, og midt under ein krangel med Transatlantic om honorar, byta bandet til Warner/Reprise, som hadde vore distributøren deira i USA. Albumet kom ut i september 1972, samstundes med at bandet la ut på ein ny turne. I starten av 1973 vart bandet lagt ned og plata selde skuffande, og bandmedlemmene måtte betale gjelda etter innspelinga til ut i 1980-åra.
Albumet opnar med versjonen deira av Cyril Tawney-songen om den tapte kjærleiken til ein sjømann: «Sally Free and Easy». I motsetnad til den vanlege sjantiutgåva, handsamar Pentangel songen som ein langsam blues. Resten av albumet er delt mellom tradisjonelle songar og deira eigne komposisjonar.
Innhald
Merk at «The Snows» står oppført som ein Pentangel-song, men er i røynda ein tradisjonell song.
Azufre Point
Azufre Point er eit nes som ligg 4,5 km søraust for Cape Renard på sørsida av Flandres Bay, på vestkysten av Graham Land. Det vart først kartlagd av Belgica-ekspedisjonen under Adrien de Gerlache, 1897–99, og seinare kartlagd av Den argentinske antarktisekspedisjonen (1954) og namngjeve «Punta Azufre» (svovelneset).
Wayne Kramer
Wayne Kramer er ein amerikansk gitarist, songar, låtskrivar, produsent og filmmusikkomponist.
Georg Pauli
Georg Vilhelm Pauli var ein svensk målar, særleg kjend for sine store, dekorative måleri. Også kona hans, Hanna Hirsch-Pauli, var målar.
Wayne Kramer
Kramer vart kjend som tenåring i 1967 då han var med å starte rockegruppa MC5 (Motor City 5) i Detroit. Gruppa var kjende for dei kraftfulle konsertane sine og eit venstreorientert politisk syn. MC5 vart oppløyst i 1972 på grunn av krangling, dopmisbruk og personlege problem. For Kramer førte dette til at han i fleire år sleit med dopmisbruk før han klarte å kvitte seg med problem og kome attende til musikken i 1990-åra.
Georg Pauli
Liv og gjerning
Pauli var fødd i Jönköping, der far hans var apotekar. På 1870-80-talet studerte Pauli ved Konstakademien i Stockholm, sidan i Paris og Italia. Han gjorde elles mange studiereiser til utlandet.
Wayne Kramer
Rolling Stone har rangert han på 92. plassen på lista si over dei 100 beste gitaristane gjennom tidene.
Argo Point
Argo Point er eit kjenneleg klippenes på 260 moh på austsida av Jason Peninsula, 22 nautiske mil nordaust for Veier Head på austkysten av Graham Land. Det vart truleg oppdaga av Carl Anton Larsen i 1893. Det vart kartlagd av Falkland Islands Dependencies Survey i 1953 og vart namngjeve av UK Antarctic Place-Names Committee i 1956. Namnet kjem frå tilknytinga til Jason Peninsula; Jason segla i skipet Argo på leit etter det gylne teppet.
Georg Pauli
Liv og gjerning
Pauli arbeidde mykje med utsmykkingsoppgåver. Han laga såleis freskar i Göteborg gamla museum, Södermalms läroverk og på Östra Real i Stockholm. I Per Brahegymnasiet i Jönköping forma han i 1913-14 kubistisk-liknande veggmåleri som i samtida vekte stor debatt, grunna dei nakne mannekroppane. Liknande arbeid finst i Stockholms stadshus, samt i Kungliga Dramatiska Teatern i Stockholm. Pauli laga også veggmåleri i Handelsbanken sitt hovudkontor i Stockholm, samt nokre små, fine veggbilete for prins Eugen på Waldemarsudde.
Til liks med fleire av dei unge svenske målarane som debuterte på 1880-talet, høyrde Pauli til kunstnargruppa Opponenterna. Han skreiv ein heil del om kunsthistorie, mellom anna Ernst Josephson (1903 og 1914), Konstnärslif och om konst (1913), I Paris, nya konstens källa (1915), Väggmåleri (1920), samt Prins Eugen (1925). Åra 1917-21 gav Pauli ut tidsskriftet Flamman.
Cadbury Hill
Cadbury Hill er ein liten ås i Congresbury, oppfor landsbyen Yatton i North Somerset. På toppen står eit åsfort frå jernalderen, som har status som Scheduled Ancient Monument. Åsen har ei høgd på 81 meter over havet.
Laminitt
Laminitt er ein sjukdomstilstand hos hest og storfe. Ein kan også seie at hesten eller storfeet er forfangen. Laminitt hos hest angrip hoven sitt lamellsjikt, som ligg mellom hovbeinet og hovveggen. Årsakene til laminitt er ikkje ekspertane heilt samde om. Hovudteoriane går på at det enten har med stoffskifte eller blodomlaup å gjere. Fedme og feilforing kan gjere dyret meir utsett, og annan akutt sjukdom kan også utløyse laminitt.
Cairnpapple Hill
Cairnpapple Hill er ein ås sentralt i låglandet i Skottland med utsyn frå kyst til kyst. Han vart nytta til rituale i over 4000 år og ville i sine dagar har vorte samanlikna med stader som Dei ståande steinane i Stenness. Toppen ligg 312 meter over havet og om lag 3 km nord for Bathgate. På 1800-talet var staden heilt dekt av tre, før ein i 1947-1948 fann ei rekkje rituelle monument frå førhistoriske periodar. I 1998 vart staden ein del av Historic Scotland.
Take This Hammer
«Take This Hammer» (Roud 4299, AFS 745B1) er ei folkevise frå USA. Songen er klassifisert som ein fengsels-, skogs- og jernbanearbeidssong, og har same Roud-tal som ein annan song, «Nine Pound Hammer», som han deler vers med. «Swannanoa Tunnel» og «Ashville Junction» er liknande songar. I lag vert desse songane kalla «hammarsongar eller «rullesongar» (etter ei gruppe trillebårarbeidssongar med liknande struktur, men utan at hammarar vert nemnde). Mange bluegrassband og songarar som Scott McGill og Mississippi John Hurt har spelt inn kommersielle versjonar av songen, og nesten alle inneheld versa om den legendariske spikerhammaren John Henry.
Bakgrunn
Nesten hundre år etter slaveriet i USA vart avskaffa, vart fangar, hovudsakleg afroamerikanarar, leigde ut som arbeidarar i gruver, jernbaneleirar, teglverk, terpentingardar og som rallarar i Sørstatane. Tvangsarbeid i lenkjer, på diker og store plantasjeliknande fengselsgardar heldt fram til langt inn på 1900-talet. Det var ikkje uvanleg for arbeidssongar som «Take this Hammer» og dei «flytande versa» å drive mellom jobbane i lag med reisande arbeidarar som song dei. Element av både balladen om «John Henry» og «Take This Hammer» er frå seint på 1800-talet, truleg i 1870-åra.
Tidlege versjonar
Ein manuskriptvariant av «Take This Hammer» frå 1915 vart publisert av folkloristen av den engelske professoren Newman Ivey White:
I 1920-åra skreiv fleire folkloristar, som Dorothy Scarborough (1925) og Guy Johnson og Howard W. Odum (1926) ned versjonar av songen. Scarborough publiserte teksten i boka si On The Trail of Negro Folk-Songs (1925), og er den første versjonen som er publisert med tittelen «Nine-Pound Hammer», før dei første kommersielle innspelingane med det namnet. Dette var den kvite «hillbilly» (som country då vart kalla) singelen til Al Hopkins and His Buckle Busters. Hopkins sin «Nine Pound Hammer» hadde med refrenget «Roll on buddy / Don't you roll so slow. / How can I roll / When the wheels won't go?" Dette var den første av mange hillbilly-innspelingar av songen. I 1928, før depresjonen avslutta platekarrieren hans, gav den afroamerikanske bluessongaren Mississippi John Hurt ut singelen «Spike Driver Blues» på Okeh records. Denne songen, med intrikat fingerplukka gitarakkompagnement, kombinerer somme element av balladen «John Henry». Han vart sidan spelt teken med i samlinga til Harry Smith frå 1952 kalla Anthology of American Folk Music. Norm Cohen kalla «Spike Driver Blues» «ein tekstmessig variant av «Nine-Pound Hammer» og «meir eit underhaldningsstykke enn ein faktisk arbeidssong, men dei har sine likskapar.».
Feltinnspelingar
I 1933 spelte John A. Lomax og den då 18 år gamle sonen hans Alan inn musikk for Library of Congress. Dei tok opp Allen Prothro, ein fange i Chattanooga i Tennessee som song «Jumpin' Judy», med eit tema og vers som er like «Take This Hammer», inkludert referansen til «kapteinen» (t.d. den kvite fengselsvakta). Dei trykte ein lengre versjon av teksten i antologien American Ballads and Folk Songs (1934), og skreiv at han skulle framførast «ganske langsamt, med patos».
Andre innspelingar etter 1940
«Take This Hammer» vart gjeve ut på singel av Lead Belly i 1940 og igjen i 1942. Lead Belly legg til ein «haah» på slutten av kvar linje, og forklarer i introduksjonen av songen at «Kvar gong mennene seier 'haah', så fell hammaren. Hammaren ringer, og me svingar, og me syng».
Songen var samstundes populær hos countrysongarar. Merle Travis skreiv ein ny versjon av songen i 1946 kalla «Nine Pound Hammer is Too Heavy», som då handla om kolgruvearbeid og hadde stor innverknad innan folk og country.
Gapøyholman
Gapøyholman er ei øygruppe som ligg ytst i Kvæfjorden, i Kvæfjord kommune i Troms og Finnmark. Dei små holmane ligg utanfor Gapøya.
Mount Christi
Mount Christi er eit fjell med ei høgd opp mot 1280 moh nord i Imeon Range på Smith Island i Sør-Shetlandsøyane i Antarktis. Fjellet ligg oppom Saparevobreen i nord og Kongurbreen i vest-nordvest.
Gapøyholman
Den største av Gapøyholman er Storholmen, som er ca. 1 km lang. Aust for Storholmen ligg mange små holmar, Småholman.
Mount Christi
Namnet «Cape Christi» vart gjeve for det nordlege neset på Smith Island av ein britisk ekspedisjon under Foster, 1828–31, men dette namnet hadde då alt fått namnet Cape Smith. Sidan det sistnemnde namnet er godkjend for neset, tilrådde UK-APC i 1953 at det første namnet vart gjeve til fjellet for å bevare det historiske namnet i området. Fjellet ligg 4,74 km nordaust for Mount Pisgah, 3,36 km sør-sørvest for Delyan Point og 3,22 km sørvest for Matochina Peak.
Gapøyholman
Naturreservat
Gapøyholman er verna med status som naturreservat på grunn av det rike fuglelivet og bestanden av steinkobbe der. Holmane har også eit særeige planteliv. Det er forbode å ferdast på land der mellom 1. mai og 15. juli. Naturreservatet har nasjonalt lokalitetsnummer 191110026.
Wadiar i Dei sameinte arabiske emirata
Dei sameinte arabiske emirata har ingen permanente elvar, men har wadiar, som er heilt eller tidvis tørre elveleie. Dette er ei liste over wadiar i Dei sameinte arabiske emirata arrangert etter nedslagsfelt.
Ryota Morioka
Ryota Morioka er ein japansk fotballspelar.
EHF-meisterligaen i handball 2012/Menn
Meisterligaen i handball 2012 for menn var ei turnering arrangert av Europas handballforbund (EHF) som tok til med kvalifiseringsspel, deretter spel i fire grupper à seks lag. Dei 16 beste laga i gruppespelet gjekk så vidare til utslagsspel med heimekamp og bortekamp. Vinnarane av kvartfinalane møttest til finalespel i Köln helga 26. og 27. mai.
Finalen
Kiel tok føringa og leia 13–10 ved pause. I den andre omgangen auka det tyske laget til femmålssiger.
THW Kiel stilte med Thierry Omeyer og Andreas Palicka i mål. Svensken Kim Andersson vart toppskårar (7), elles netta Filip Jícha (6), Dominik Klein (3), Momir Ilić (3), Daniel Narcisse (2), Marcus Ahlm (2) og Aron Pálmarsson (2).
Med sine 5 mål skåra makedonaren Kiril Lazarov oftast for BM Atlético Madrid.
Matthias Kyburz
Matthias Kyburz er ein sveitsisk orienteringsløpar frå Rheinfelden. Åra frå 2012 til 2021 sanka han seks gullmedaljar, fem sølvmedaljar og ein bronsemedalje ved ulike verdsmeisterskap i orientering. Han sigra i verdscupen i orientering åra 2012, 2013, 2016, 2017 og 2018.
Aktiv
Perioden 2011-22 vann Kyburz 23 tevlingar i verdscupen i orientering. Han sigra på så vel kort-, mellom- og klassisk distanse, som i utslags-sprint. På sveitsisk heimegrunn vart han i 2012 verdsmeister på kortdistansen, framom sine samnemnde landsmenn Matthias Merz og Matthias Müller. Sidan vann Kyburz VM-gull i stafett 2015 og på mellomdistansen i 2016 og 2021. Under VM 2022 i Danmark gjekk han til topps i utslags-sprinten.
I europameisterskap i orientering sprang Kyburz inn til fyrsteplass på både kort- og mellomdistanse i 2016, og på ny i 2018. Ved europameisterskapen 2021 i Neuchâtel i heimlandet vann han gullmedaljar på kortdistansen, utslagssprinten og mixstafetten.
Gan Shmuel
Gan Shmuel (hebraisk skrift גַּן שְׁמוּאֵל, tyder Shmuelhagen) er ein kibbutz i Haifa distrikt i Israel, aust for Hadera. Han er kalla opp etter rabbien Shmuel Mohilever.
Industri
Kibbutzen er eigar (43 %) for drikkevareselskapet Gan Shmuel Foods Ltd. Selskapet vart skipa i 1941 og eksporterer produkt til 35 land i Europa og Midtausten og er den største eksportøren av handsama matvarer i Israel. Etter at Gan Shmuel Foods vart slått saman med Ganir Ltd. i 2007, eig Gan Shmuel-gruppa juicemerket Primor.
Sports
Kibbutzen er heimstaden til Hapoel Gan Shmuel Menashe basketballlag, som tidlegare spelte i den øvste divisjonen i israelsk basketball.
Chanute Peak
Chanute Peak er ein fjelltopp i Korten Ridge på austsida av Lanchester Bay, 4 nautiske mil sør for Wennersgaard Point på Davis Coast i Graham Land. Det vart namngjeve av UK Antarctic Place-Names Committee etter Octave Chanute, ein amerikanar som designa glidefly og som først innførte rørlege fly for kontroll og stabilitet i 1896–97.
Greendale
Greendale er det 29. albumet til Neil Young, spelt inn i lag med Crazy Horse, og gjeven ut 19. august 2003. Greendale er ein 10 songar lang rockeopera som er sett til ein oppdikta kystby i California. Han er basert på soga om familien Green og «lydnovella» har vorte samanlikna med klassikaren til Thornton Wilder, Our Town og Sherwood Anderson sin Winesburg, Ohio. Greendale kom òg som ein film og ei grafisk novelle.
Greendale omhandlar tema som korrupsjon, miljøvern, korleis massemedia samla seg etter 9/11. Albumet, konserten, filmen og DVDane skapte stort sprik hos kritikarane, som kalla det alt frå «amatørmessig» til at albumet vart kåra til eit av dei beste i 2003 av musikkritikarane i Rolling Stone. CDen vart opphavleg gjeven ut med ein DVD av ein akustisk solokonsert av dei same songane frå Vicar Street i Dublin i Irland. Denne solokonserten er seinare gjeven ut digitalt. I 2004 vart CDen gjeven ut med ein ny DVD som inneheldt konsertopptak av Neil Young og Crazy Horse. Ein DVD-Audio-versjon vart òg gjeven ut med både Advanced Resolution Stereo og 5.1 kringlyd-miksar, samt ein video av «Devil's Sidewalk» frå filmen. Seint i 2004 kom ein film med skodespelarar som mimar til songane.
Medverkande
Sjølv om Frank Sampedro var eit aktivt medlem av Crazy Horse, gjekk han med på at han ikkje spelte på albumet, sidan Neil Young følte at songane berre trengde ein gitar. Sampedro vart derimot med på den påfølgjande turneen.
Bachstrom Point
Bachstrom Point er eit nes på nordaustsida av Beascochea Bay, 8 nautiske mil søraust for Cape Perez på sørvestkysten av Kiev Peninsula i Graham Land i Antarktis. Det vart først kartlagd av British Graham Land Expedition, 1934–37, under Rymill, og vart namngjeve av UK Antarctic Place-Names Committee i 1959 etter Johann Bachstrom, som i 1734 skreiv ein klassisk pamflett om at skjørbuk kom av mangel på næringsstoff og kva som måtte til for å hindre og kurere sjukdommen.
Wadi Shi
Wadi Shi er ei elv eller wadi i Sharjah i Dei sameinte arabiske emirata. Wadi Shi-dammen er bygd over elva nær landsbyen Wadi Shi og Ar Rufaysah-dammen.
Viés
Viés (gresk Βοιές) er ein tidlegare kommune i periferieininga Lakonía i periferien Peloponnes i Hellas. Området blir òg kalla Vátika (gresk Βάτικα). Viés inngår frå 2011 som ei kommunaleining i kommunen Monemvasiá.
Jacqui McShee
Jacqueline «Jacqui» McShee er ein engelsk songar. Sidan 1966 har ho vore medlem av Pentangle, eit jazzpåverka folkrockband.
Morten Wold
Morten Wold er ein norsk politikar (Frp) som representerer Buskerud på Stortinget i perioden 2013-2017. På tinget sit han i helse- og omsorgskomitéen og er varamedlem til stortingsdelegasjonen til Nordisk Råd.
Jacqui McShee
McShee sin musikalske karriere starta som visesongar i britiske viseklubbar i midten av 1960-åra. Etter å ha arbeidd med John Renbourn var ho med på å danne Pentangle.
Rive
Rive (norrønt hrífa), eller rake – mest i bymål og engelsk, er ein jordbruksreiskap som blir bruka til mange forskjellige arbeidsoperasjonar. Ho kan mellom anna brukast til å breia nyslege gras for at det skal tørka snøggare, raka saman halvtørt gras i såter for at det skal trekkja til seg mindre dogg om natta, raka saman tørrhøy i vålar når det skal køyrast inn, osb. River blir òg bruka for å raka unna gras som ligg på marka attmed hesjene, slik at det ikkje rotnar eller myglar. River har eit langt skaft på opp mot 2 m, med eit ca. 75 cm langt tverrtre, kalla «hovudet», på ender. Hovudet er litt krumt og det sit ei rad med 10 til 15 tindar i det. Tidlegare var alle delane av river laga av tre. Det er viktig at tindane er laga av ein tresort som er seig og hadde høg brotstyrke. Fleire tresortar, som tindved, ask, bjørk, einer, hassel har vorte nytta. Furuset har målt og samanlikna bøyefastheita til tindved, hegg, bjørk og einer. Han fann at tindved skilde seg ut som det sterkaste av tresortane han samanlikna med, men hegg og bjørk kom òg bra ut. Under bruk hendte det at ein braut av ein eller fleire tindar. Ein laut då sett i nye; det kalla ein å «tinda» riva. På alle gardar laut ein ha eit høveleg laget av tindeemne og/eller ferdige tindar. Ein nytta ofte mørke vinterkveldar til å laga tindar og vøle river og anna reiskap. På moderne river er som oftast hovudet og tindane laga av plast, medan skaftet er av tre. Plasttindar er meir robuste enn tretindar, men dei kan ikkje byttast ut om dei vert brotne av.
Jacqui McShee
Pentangle utvikla seg raskt til eit av dei første britiske folkrockbanda. I tillegg til å trekkje til seg fans frå tradisjonell britisk folkmusikk, hadde dei og eit publikum innan rock, pop og psykedelisk folk. Det originale bandet spelte i blanding av balladar, blues og jazz, ofte i same musikkstykke.
Morten Wold
Morten Wold er journalist av yrke og har jobba i både Bygdeposten på Vikersund, Fremtiden og Se og Hør. Frå 1997 til 2008 var han tilsett i Drammens Tidende. Han starta sin politiske karriere i Høgre, og representerte partiet i Modum kommunestyre 1987-1991. I 2008 fekk han permisjon frå Drammens Tidende for å jobba som informasjonsrådgjevar i Frps stortingsgruppe. Her har han vorte kjend som mediemannen til Frp-leiar Siv Jensen. Hausten 2011 vart han leiar av Modum Frp.
Rive
På sokalla «jarnriver» er hovudet og tindane laga av stål, medan skaftet kan vera av tre eller aluminium. Slike river blir nytta for å spreia grus på mindre vegar, jamna ut jord i hagar og parkar, osb. Som namnet røpar blir «lauvriver» nytta for å raka sama lauv med. Dei har ofte eit vifteforma hovud av plast.
Jacqui McShee
I 1994 danna McShee eit nytt band kalla Jacqui McShee's Pentangle som framleis spelar i dag.
I 1995 spelte McShee som studiomusikar, i lag med ektemannen, trommeslagar Gerry Conway, på albumet Active in The Parish av visesongaren David Hughes. Det vart av magasinet Q kåra til Årets album.
Yu Kobayashi
Yu Kobayashi er ein japansk fotballspelar.
Live It Up
Live It Up er det tiande albumet til Crosby, Stills & Nash, det fjerde studioalbumet deira som trio, gjeve ut på Atlantic Records i 1990. Albumet nådde 57. plassen på Billboard 200 med eit salstal på 300 000. Det er det første studioalbumet deira som ikkje selde til minst gullplate i USA.
Gisseldramaet i Beslan
Gisseldramaet i Beslan fann stad mellom den 1. september og den 3. september 2004 då Barneskule nummer 1 i byen Beslan i Nord-Ossetia i det sørlege Russland vart kringsett av terroristar. Etter tre dagar var gisseldramaet over som ei følgje av skotveksling mellom terroristane og russiske tryggingsstyrkar, der minst 338 menneske vart drepne, av desse 155 born. Hundretals andre vart såra eller skadde. Fleire av gisseltakarane vart lynsja av den opphissa folkemengda. Den einaste av gisseltakarane som overlevde, tsjetsjeneren Nurpasji Kulajev, har seinare vorte åtala mellom anna for mord og terrorisme.
Live It Up
Bakgrunn
Etter David Crosby kom ut av fengsel drog han ut på turné med Stephen Stills og Graham Nash som CSN i 1987 og 1988. Innspelinga av det andre CSNY-albumet med Neil Young vart samstundes spelt inn i løpet av dei åra, men kvartetten valde å ikkje dra ut på turné i lag. Albumet fekk dårleg mottaking og Stills rekna kritikken som «planlagt». I 1989 drog Stills og Young ut på turné med kvar sine eigne band, medan Crosby og Nash byrja å arbeide på det som kom til å bli eit nytt Crosby & Nash-album. Crosby gav òg ut sitt eige soloalbum, Oh Yes I Can, den sommaren. Stills gjekk saman med Crosby og Nash for å spele under nedrivinga av Berlinmuren seint i 1989, og innspelingane for det nye Crosby & Nash-albumet utvikla seg til eit nytt Crosby, Stills & Nash i staden. Atlantic hadde oppfordra Stills og Nash til å inkludere Crosby i prosjektet som vart Daylight Again attende i 1981.
Gisseldramaet i Beslan
Den tsjetsjenske separatistleiaren og terroristen Sjamil Basajev tok seinare på seg ansvaret for gisseltakinga.
Bagnold Point
Bagnold Point er eit nes mellom Gunnel Channel og Shumskiy Cove på Arrowsmith Peninsula i Graham Land. Det vart namngjeve av UK Antarctic Place-Names Committee i 1960 etter Ralph A. Bagnold, ein engelsk forfattar av The Physics of Blown Sand and Desert Dunes, 1941,
Live It Up
Innspeling
Albumet vart spelt inn i fleire studio kring Los Angeles, hovudsakleg i The Record Plant. Delar av «Live It Up» byrja i Home-Brew Studio i Ohio og vart gjort ferdig i profesjonelle studio. «If Anybody Had a Heart», «Arrows», og «After the Dolphin» vart spelte inn i Devonshire Studios; «(Got to Keep) Open» vart spelt inn i Capitol Records.
Gisseldramaet i Beslan
Kronologi
Klokka 9.30, lokal tid, 1. september 2004, første dag etter skuleferien, kom ei gruppe på ca. 30 menn og kvinner i ein stolen GAZ-66-bil. Desse storma Barneskule nummer 1 i Beslan, ein skule med elevar på alder mellom sju og atten år. Dei fleste av terroristane bar svarte finlandshetter og nokre få vart observerte berande på sprengstoff i belta. Etter ei skotløysing mellom terroristane og politiet, der fem politifolk vart drepne, tok terroristane skulebygningen og omtrent 1 200 personar som gislar, dei fleste under fjorten år. Omtrent femti gislar lukkast i å rømma i tryggleik under det første angrepet. Det rådde då forvirring omkring kor mange som fanst att i bygninga. Offisielle kjelder tala om 350 gislar medan andre sa at det var så mange som 1 500. Seinare høyrdest meir skotløysing frå skulebygningane, noko enkelte meinte var for å skremma dei russiske tryggingsstyrkane. Det vart seinare avslørt at to kvinner hadde drepe tjue personar i ein skulekorridor den første dagen.
Live It Up
Innspeling
Nash, som i praksis leia prosjektet, har uttrykt misnøye med innspelingane. I tillegg til at han var ukomfortabel med leiarrolla og sa «berre ein gong song med i lag i ein mikrofon. Så slik sett var det ikkje eit verkeleg CSN-album.»
Gisseldramaet i Beslan
Kronologi
På den tredje dagen i dramaet verkar det som om nokre av gisseltakarane sine sprengladningar vart utløyste. Enkelte vitne sa at ei dårleg fest ladning i taket på gymnastikksalen fall ned og deretter detonerte sprengladningane. I tumultane etter eksplosjonane rømde ei gruppe gislar. Desse har seinare sagt at dei vart påskotne frå taket av gisseltakarane. Russiske styrkar skal då ha reagert med å storma bygninga.
Live It Up
Innspeling
Bandet turnerte for å marknadsføre albumet i 1990, men ingen av desse songane vart faste i repertoaret til gruppa, og berre «House of Broken Dreams» og «Yours and Mine» vart spelte på enkelte konsertar etter 1990.
Ingrid Pedersen
Ingrid Pedersen var ein svensk-amerikansk flygar. Ho var den første kvinnelege piloten til å fly over Nordpolen.
Live It Up
Mottaking
Greg Sandow skreiv i Entertainment Weekly at Live it Up er dominert av melodiar som er fengande, men for generiske og sjellause. Han la til at songane «Yours and Mine», «Arrows», og særleg «After the Dolphin» gav genuin djupne og meining, men at det samla produktet er «eit merkeleg tamt album som berre den hardaste kjernen av fansen vil like.»
Ingrid Pedersen
Ingrid Elisabeth Liljegren vart fødd i Stockholm i Sverige. Ho var dotter av Sivert Roland Liljegren (1908-75) og Maud Berg (1915-82). I 1957 tok Ingrid flysertifikat i Sverige. Ho gifta seg med Einar Sverre Pedersen (1919-2008) i 1958. I 1962 flytta familien til Anchorage i Alaska, der Einar Pedersen var stasjonert som navigatør for Scandinavian Airlines på interkontinentale flygingar, Nordpolsruta.
Live It Up
Mottaking
Jeff Giles skreiv om Live it Up i serien «Whoops!», og omtalte det som eit flaut og mislykka forsøk på å blande hippie-tankegangen frå fortida til Crosby, Stills & Nash med den glatte produksjonen frå tida då albumet vart spelt inn. Han meinte det samtidige albumet til Don Henley, The End of the Innocence, som eit mykje betre forsøk på denne kombinasjonen. I ei seinare melding for Allmusic skreiv William Ruhlmann at han likte synginga til bandet og musikaliteten til studiomusikarane, men at songane ikkje var gode nok og at Live It Up var det svakaste Crosby, Stills & Nash-albumet.
Gisseldramaet i Beslan
Kronologi
Vitner sa at dei vart handsama med aukande brutalitet under dramaet. Alle vart nekta vatn og vart tvinga til å sitja stille tett samanpakka i ein svært varm gymnastikksal.
Ingrid Pedersen
I 1963 sette Ingrid Pedersen saman med mannen som navigatør ut med eit ein-motors Cessna 205-fly frå Fairbanks i Alaska over den geografiske nordpolen og vidare til Bodø i Noreg.
Gisseldramaet i Beslan
Kronologi
Russiske og nordossetiske styresmakter har vorte sterkt kritiserte for den katastrofale utviklinga dramaet fekk. Under dei avsluttande tumultane lukkast fleire gisseltakarar i å ta seg ut av bygninga. Sivile og uvedkomande var òg rett i nærleiken til bygninga og ifølgje meldingar hadde væpna sivile òg delteke i storminga av bygningen.
Qarsita
Qarsita er ein landsby i dei høgaste fjella i Miniyeh-Danniyeh distrikt i Nord guvernement i Libanon. Byen har kring 5500 innbyggjarar.
Ingrid Pedersen
Ingrid og Einar emigrerte til USA i 1979. Einar Pedersen døydde i 2008. Ingrid Pedersen døydde i 2012 i Anchorage i Alaska.
Gisseldramaet i Beslan
Rettsleg etterspel
Den einaste kjende overlevande av gisseltakarane, Nurpasji Kulajev, som var 24 år då gisseldramaet fann stad, vart 26. mai 2006 dømd til livsvarig fengsel for mord, terrorisme og kidnapping. Kulajev utpeikte under rettssaka Sjamil Basajev som hjerna bak udåden. Kulajev nekta for tiltale og hevda under rettssaka at han hadde vorte rekruttert til aksjonen med opplysning om at målet for angrepet var ein militær postering i Beslan.
Qarsita
Namnet på landsbyen kjem frå dei to arabiske orda «Qar» og «Sita» som tyder «kjend for kulde». Landsbyen er kjend for dyrking av pærer, eple og fersken.
Tatsuya Sakai
Tatsuya Sakai er ein japansk fotballspelar.
Hepatitt C, mikrobiologisk diagnostikk
Mikrobiologisk diagnostikk av hepatitt C byggjer både på påvising av antikroppar mot hepatitt C-virus (anti-HCV) og på direkte påvising av sjølve virus (HCV) ved å amplifisera sekvensar i den virale ribonukleinsyra.
Historikk
I 1970-åra kom serologiske testar for aktiv diagnostikk av både akutt og gjennomgått hepatitt A og akutt, kronisk og gjenomgått hepatitt B. Tilfelle med anamnestisk, klinisk og/eller laboratoriekjemisk viral hepatitt som var negative i dei kjende serologiske testane for hepatittformene A og B, fekk diagnosen hepatitt non A non B (HNANB). På epidemiologisk grunnlag vart anti-HBc nytta som surrogatmarkør når det galdt blodgjevarar, men utan diagnostiske testar heldt HNANB fram med å vera ein eksklusjonsdiagnose fram til 1989. Då kunne fyrste generasjonens serologiske testar for hepatitt C takast fram med hjelp av antigen som var framtekne med ny, molekylærbiologisk, rekombinant teknikk.
Jamført med dei serologiske testane for infeksjonar som vart årsaka av hepatitt A- og hepatitt B-virus var dei fyrste serologiske testane med immunenzymatiske metodar som ELISA-/EIA (enzyme-linked immunosorbent assay-/enzyme immunoassay)-testar for hepatitt C ikkje særskilt bra. Dei reagerte på antikroppar som mest kunne tilskrivast preprotein frå NS4-regionen på genomet. Reaksjonane kom ofte seint og testane gav både falskt positive (særskilt hjå pasientar med autoimmune sjukdomar) og falskt negative resultat. Til dømes var berre bortimot 80 % av pasientane med påvist HCV og kliniske haldepunkt for hepatitt positive i fyrste generasjonens testar for for anti-HCV (ELISA/EIA-1). Hjå blodgjevarar var derimot så mykje som70 % utav dei positive testane for anti-HCV falsk positive.
Til saman med strenge sosioanamnestiske krav som fyrst og fremst hadde komi til for å hindra HIV-smitte frå blodgjevarar, gav fyrste generasjonens immunserologiske testar for hepatitt C ei dramatisk minking av nytilkomen HNANB. Levertransaminasar og surrogatmarkøren anti-HBc skulle til saman berre ha oppdaga om lag halvparten av dei HCV-positive blodgjevarane som var involverte i posttransfusjonshepatitt.
Sidan har tillegg av ytterlegare antigene epitopar gjort testane betre. 1992 kom 2dre (med antigene epitopar frå den strukturelle og rett konservative core-regionen, frå dei ikkje strukturelle NS3- og NS4-regionane på genomet) og nokre år seinare 3dje (med epitopar frå core-regionen, NS3, NS4 og den ikkje strukturelle NS5-regionen) generasjonens ELISA/EIA-testar (ELISA/EIA-2 og ELISA/EIA-3) for anti-HCV. Med desse testane kan antikroppar mot HCV påvisast tidlegare.
Med molekylærbiologisk teknikk vart det 1989 òg mogleg å påvisa ei særskild virusnukleinsyre hjå sjimpansar som var infisert med HNANB. Denne nukleinsyra (HCV-RNA) koda for antigen som særskilt kunne knytast til HNANB og såleis til hepatitt C-infeksjonar. Seinare studiar kunne med hjelp av amplifiseringsteknikk slå fast at påvising av HCV-RNA er ein særs kjensleg og spesifikk metode for diagnostikk av hepatitt C.
Til amplifisering av HCV-RNA nytta ein fyrst PCR (polymerase chain reaction/polymerase kjedereaksjon)]-teknikk i form av det som vert kalla nested PCR (på norsk òg kalla for «fletta PCR») – ein kjensleg teknikk som berre er kvalitativ, rett så krunglut og har stor risiko for forureiningar. Seinare har både kommersielle PCR-testar med annan deteksjonsteknikk og andre amplifiseringstestar for målsekvensane som TMA (transcription mediated amplification), NASBA (nucleic acid sequence based amplification) og ligase chain reaction kome til. Dessutan finst testar som bygger på amplifisering av deteksjonssignalet (bDNA/branchen DNA). Kommersielle testar for både kvalitativ og kvantitativ HCV-diagnostikk er no tilgjengelege.
A. Screening-/sældingtestar
Ved testing av blodgjevarar er det ingen avgjerande skilnad mellom ELISA/EIA-2 og ELISA/EIA-3 når det gjeld sensitivitet, men ved akutt hepatitt kan tredje generasjonens testar påvisa anti-HCV tidlegare. I gjennomsnitt vert ELISA/EIA-3 positiv 14 veker etter eksposisjon og 6 veker etter sjukdomsdebut.
ELISA/EIA-testar for anti-HCV - sensitivitet og positivt prediktivt verde
a) Basert på kliniske funn og påvising av HCV-RNA med PCR.
b) Jamført med RIBA
Likevel har framleis bortimot 1/3 av pasientane med akutt hepatitt C inga påviselege antikroppar mot HCV når dei får symptom, og hjå sume (fyrst og fremst ved svikt i immunsystemet) kan det taka opp til 12 veker innan immunserologiske testar er positive. Såleis kan det framleis vera fare for falskt negative resultat av immunologiske testar for anti-HCV i den akutte sjukdomsfasen. Ved kronisk hepatitt C, framfor alt hjå immundefekte pasientar, kan resultatet av testar for anti-HCV vera falskt negative i over 10 % enda om sirkulerande virus kan påvisast i serum. Spesifisiteten ser derimot ut til å vera betre. Ved metaanalyse av serumpanel frå pasientar med kronisk hepatitt C ligg resultatet på litt under 99 % hjå pasientar med kronisk leversjukdom og på over 97 % i serumpanel.
B. Konfirmasjonstestar
Framfor alt ved autoimmunsjukdomar kan det vera fare for falskt positive resultat av immunologiske testar for anti-HCV. Difor bør ELISA/EIA-testar for hepatitt C berre nyttast til sælding (screening). Positive utfall bør verifiserast, anten med ein spesifikk antikroppstest som RIBA-(recombinant immunoblot assay) eller WB (Western blot) -test eller ved påvising av HCV-RNA med ein molekylærbiologisk amplifiseringsmetode. Spesifikke testar for anti-HCV (konfirmasjonstestar) som RIBA eller WB har betre spesifisitet enn ELISA-/EIA-testar, men sensitiviteten er heller dårlegare.
Både ELISA-/EIA-testar og konfirmasjonstestar påviser berre anti-HCV. Både ved aktiv sjukdom med viremi (akutt og kronisk) og ved gjennomgått, lækt infeksjon kan ein få positivt testresultatet.
A. Påvising av HCV-RNA
Aktiv HCV-infeksjon kan berre diagnostiserast med viruspåvising. Dei mest kjenslege metodane er grunna på amplifisering og påvising av virusnukleinsyre (HCV-RNA). Rekna frå eksposisjonsdagen kan virus ved akutt infeksjon påvisast i blodet etter 1 – 2 veker med såvoren teknikk. mplifiseringstestar kan dessutan vera positive hjå immundefekte HCV-infeksjoninfiserte som er falskt negative i testar for anti-HCV.
Nokre utav amplifiseringstestane kan til og med måla virusmengda i serum kvantitativt (viral load). Dei eldre kvantitative testane hadde høgare deteksjonsgrenser enn tilsvarande kvalitative testar. I dei mest moderne testutgåvene er denne skilnaden stort sett borte samstundes som deteksjonsgrensene har vorti pressa ytterligare ned.
Enda om kvantitative virusundersøkingar ikkje kan seia noko om prognosen, er dei verdefulle når behandling av kronisk hepatitt C skal styrast (monitorerast). Variasjonen mellom ulike amplifiseringsmetodar (inter assay) er så stor at berre resultat frå identiske undersøkingsmetodar kan jamførast. (HCV-RNA vert målt i genkopiar eller IU/mL, no helst i IU/mL. Det finst ingen standardformel for omrekning av genkopiar til IU. Omrekningsfaktoren er ulik for ulike amplifiseringsmetodar og kan vera frå om lag 1 til 5 HCV-RNA-genkopiar per IU.)
B. Immunserologiske antigentestar
HCV kan påvisast med immunologisk metodikk òg. Såvorne testar inneheld antikroppar mot antigen frå core-regionen på HCV (HCVcAg). Testar av denne typen er mindre kjenslege for kontaminasjon, er billegare og lettare å utføra enn amplifiseringsestar for HCV-RNA og kan nyttast til å måla virusmengda i blodet. Dei har derimot dårlegare sensitivitet enn HCV-RNA-testar. Det er difor som regel ikkje tilrådeleg å bruka HCVcAg-testar til verifisering av resultat i ELISA-/EIA-reaktive sera. Dei kan likevel vera eit mogeleg alternativ om turvande laboratorieutstyr og kunnig personale saknast. Testar for HCVcAg har klart betre sensitivitet enn testar for anti-HCV. Dei vert positive på eit tidlegare stadium ved akutt infeksjon og syner færre falskt negative resultat på immundefekte pasientar. Dei kunne såleis vera eit billegare og tenkjeleg alternativ til testar for HCV-RNA ved HCV-sælding av blodgjevarar, men når antikropparantikroppsproduksjonen kjem i gang, finst det viss risiko for falskt negative testresultat.
Kombinasjonstestar for påvising av anti-HCV og HCVcAg
På marknaden har det og komi antikropps-antigentestar som på immunologisk veg kan fanga opp både anti-HCV og HCV-antigen (HCVcAg). Etter infisering kan såvorne testar reagera tidlegare enn reine antikroppstestar, men dei kan ikkje tevla med d molekylærbiologiske amplifiseringsmetodar. Som andre testar for anti-HCV kan uspesifikke antikroppar vera årsak til falskt positiv reaksjon.
Tyding av testsvar * Pasientar med kronisk HCV-infeksjon kan ha intermittent viremi. I tillegg til normale transaminaseverde bør av den grunn minst 2 testar for HCV-RNA med fleire vekers/månaders mellomrom vera negative om smitterisiko skal uteslutast.
Det finst i dag ingen testar som kan skilja akutt frå kronisk hepatitt C. I både akutt og kronisk stadium kan vi få positive resultat av serologiske antikroppstestar, antigentestar og HCV-RNA. IgM kan påvisast ved både akutt og kronisk HCV-infeksjon og er ikkje til diagnostisk hjelp.
Mount Cheops
Mount Cheops er eit fjell, over 610 moh, som ligg 8 nautiske mil sør-søraust for Cape Garcia på vestkysten av Graham Land. Det vart kartlagd av Falkland Islands Dependencies Survey frå flyfoto tekne av Hunting Aerosurveys Ltd i 1956-57, og vart namngjeven av UK Antarctic Place-Names Committee etter Kheopspyramiden på grunn av den særeigne forma..
Filip Jícha
Filip Jícha er ein tsjekkisk handballspelar og -trenar frå Plzen. Han var med om å vinne meisterligaen for Kiel både som spelar og seinare -trenar. Han var venstre rykkromspelar.
Jícha var perioden 2000-05 aktiv i klubbar i heimlandet Tsjekkia, Qatar, Saudi-Arabia og Sveits. I tiåret 2005-15 spelte han fyrst to sesongar i tyske Lemgo, deretter åtte sesongar i THW Kiel. Med Lemgo vann han EHF-cupvinnarcupen 2006 og med Kiel EHF-meisterligaen 2010 og 2012. Jícha avslutta med spel for FC Barcelona 2015-17, der han fekk med seg nasjonale dobbeltriumfar begge sesongane.
Åra 2000-16 skåra Jícha heile 877 mål på sine 158 landskampar for Tsjekkia.
I 2019 vart Jícha sjefstrenar i THW Kiel. Han leia laget til triumf i EHF-meisterligaen 2020, to tyske seriemeisterskap og siger i den tyske pokalfinalen 2022.
Caer Mote
Caer Mote er ein liten ås nord for Lake District i Cumbria i England. Ein har utsyn over Bassenthwaite Lake frå toppen. Det er spor etter jordvollar av ukjent opphav på toppen.
Al-Zawarib
Zawarib eller Al-Zawarib (arabisk الزواريب) er ein landsby i Akkar distrikt i Libanon. Han ligg på ein ås oppom Akkardalen med utsyn over Middelhavet. Zawarib ligg mellom landsbyen Miniara i sør og Sheik Taba i nord.
Landsbyen har kring 1000 innbyggjarar. Alle innbyggjarane er kristne, dei fleste gresk-ortodokse.
Yusuke Minagawa
Yusuke Minagawa er ein japansk fotballspelar.
Rob Wasserman
Han er mest kjend for sin eigen albumtrilogi, Solo, Duets og Trios.
Som sidemann
Med David Grisman
Med Lou Reed
Med andre
Mount Chevreux
Mount Chevreux er eit fjell, 1615 moh, som ligg 9 km søraust for Leroux Bay på vestkysten av Graham Land. Det vart oppdaga av Den franske antarktisekspedisjonen, 1908–10, under Jean-Baptiste Charcot, som namngav det etter Edouard Chevreux, ein fransk zoolog.
Kim Andersson
Kim Andersson er ein svensk handballspelar frå Kävlinge. Han vann ein sølvmedalje med Sverige sitt landslag under Sommar-OL 2012 i London, og deltok i THW Kiel sine tre triumfar i EHF-meisterligaen. Andersson var høgre rykkromspelar.
Ingrediens
Ingrediens (av latin ingredi, ‘inngå’) er ein del av ei blanding til å laga noko, og viser særleg til dei ulike fødevarene i matlaging og matoppskrifter. Ingrediensar kan ha ulike funksjonar, som å gjera måltidet meittande, påverka smak, tekstur eller utsjånad. Nokre ingrediensar kan vera vanlege og reknast som basismatvarer, andre kan vera eksklusive delikatesser.
Kim Andersson
Andersson byrja og slutta si handballkarriere i Ystad IF. I mellomtida var han aktiv i Sävehof, THW Kiel og Kolding IF. Størst suksess hadde han i Kiel, der han var med om vinne meisterligaen 2007, 2010 og 2012, samt seks seriemeisterskap og fem nasjonale pokalfinalar. Med Kolding vann han to danske seriemeistereskap, heime i Sverige vann han to seriemeisterskap før han i 2022, nær 40 år gammal, lukkast gå til topps i Allsvenskan med Ystad.
Ingrediens
Ein analyse av ingrediensbruk i 56 000 matoppskrifter frå ulike kulturar viste at ein ofte kombinerer ingrediensar som har ulike eigenskapar, til dømes med ulike smaksstoff.
Kim Andersson
Andersson representerte Sverige i 12 internasjonale meisterskapsturneringar i tida 2003-19. Høgdepunktet var sølvmedaljen ved dei olympiske leikane i 2012. Han vart då kåra til beste høgre rykkromspelar, nett som i Handball-EM 2008. Til saman deltok han i 240 landskampar i perioden 2001-19, skåra 824 mål.
Ingrediens
Mat som er til sals skal etter fleire lovverk merkast med kva ingrediensar dei inneheld. Ofte, som i Noreg, skal ein føra dei opp i fallande vektrekkjefølgje, slik at den tyngste står fyrst. Det er også kome til krav om å merka stoff som kan framkalle allergi eller intoleranse spesielt.
Tove Alexandersson
Tove Alexandersson er ein svensk orienteringsløpar frå Stora Tuna i Borlänge. Åra frå 2016 til 2023 vann ho 19 gullmedaljar i ulike orienterings-tevlingar under verdsmeisterskapane. Kvar einaste sesong frå 2014 til 2022 steig ho til topps i verdscupen i orientering.
Aktiv
Åra frå 2011 til 2014 vann Alexandersson 5 sølvmedaljar i individuelle tevlingar i verdsmeisterskapane, attåt ein sølv- og ein bronsemedalje i stafett.
Etter ho kom på andreplass i verdscupen i orientering i 2013, bakom sveitsiske Simone Niggli-Luder, tok Alexandersson over som dronninga i orienteringsidretten. Kvart einaste år frå 2014 til 2018 triumferte ho i verdscupen. Sveitsiske Judith Wyder kom nærast henne i 2014 og 2016, medan det i 2015 var ein annan sveitsisk utøvar, Sara Lüscher, som kom på andreplass i verdscupen. I 2017 var russiske Natalia Gemperle den sterkaste konkurrenten, året etter var det hennar eiga landskvinne, Karolin Ohlsson. Åra 2019, 2021 og 2022 sigra Alexandersson framom Simona Aebersold frå Sveits. I 2020 var verdscupen innstilt.
Sidan 2016 har Alexandersson dominert verdsmeisterskapane på kvinnesida. Ho vann klassiskdistansen fem gongar i rad: 2016, 2017, 2018, 2019, 2021, men måtte ta til takke med sølv i 2023. Mellomdistansen vann ho åra 2016, 2018, 2019, 2021, 2023. I kvinnestafetten fekk ho VM-gull i 2017, sølv i 2018 og gull i 2019, 2021 og 2023. Dessutan vann ho VM-gull på mixstafetten i 2018, 2021 og 2022. Og under VM i orientering 2022 vart ho den fyrste verdsmeisteren i utslags-sprint. I dei sju verdsmeisterskapane frå 2016 til 2023 sopa Alexandersson med seg medalje i 21 av dei 29 tevlingane ho kunne ha delteke i (ho deltok i 24). Pr 2023 har ho totalt sanka 31 VM-medaljar (19-9-3).
Cairnsmore of Fleet
Fjellet har ei høgd på 711 meter over havet. Cairnsmore of Fleet er eigd og styrt av Scottish Natural Heritage.
Walter Tresch
Walter Tresch frå Bristen i Silenen er ein sveitsisk, tidlegare skirennar. Han var ein allsidig alpinist, som mellom anna kom på pallen i samtlege fire øvingar i den dåverande verdscupen i alpint. I 1972 fekk han VM-sølv i den alpine kombinasjonen i 1972, medan han vart nummer fem i i sin beste sesong i verdscupe, 1976-sesongen.
Aktiv
Tresch markerte seg første gongen i verdscupen vinteren 1970. Han kom då på sjetteplass i eit storslalåmrenn i Kranjska Gora, medan han på Voss, i det siste slalåmrennet for sesongen, vart nummer fem. Sin første verdscupsiger fekk han vinteren 1971 i utfor, den øvinga han gjorde det best i den sesongen.
Tresch beste samanlagtplassering i verdscupen i alpint kom i 1976. Han kom då på femteplass, trass i at han ikkje ein einaste gong stod på pallen i eit enkeltrenn i korkje slalåm, storslalåm eller utfor. Men han hadde fleire gode renn, mellom anna kom han gjennom sesongen inn mellom dei seks beste i kvar dei tre spesialøvingane som då stod på verdscup-programmet. Og han vann den alpine kombinasjonen i Kitzbühel. Under vinter-OL 1976 i Innsbruck kom han på fjerdeplassen i slalåm og sjuandeplassen i utfor.
Caer Caradoc
Caer Caradoc er ein ås i Shropshire i England. Han ligg oppfor byen Church Stretton og landsbyen All Stretton med panoramautsyn nordover mot The Wrekin, aust til Wenlock Edge, og i vest over Long Mynd. På ein klår dag er det mogeleg å sjå åsane nordaust i Wales, dei høge bygningane i Birmingham i aust, Worcester Beacon i Malvern Hills i søraust og Hay Bluff i Black Mountains i Wales og toppane i Brecon Beacons i sør. Caer Caradoc har ei høgd på 459 meter over havet.